<prompt> Akaretša sehlogo: Ma-Australia a mabedi ao a bego a swerwe ke balaodi ba Indonesia ka nywaga e nyakilego go ba e lesome go bonala a le kgole le go bolawa ke sehlopha sa go thuntšha ka matšatši a sego kae feela. Myuran Sukumaran le Andrew Chan, e lego ditho tša seo se bitšwago Bali Nine bao ba ahlotšwego ka ditatofatšo tša go gweba ka dihlare-tagi, ba ile ba hudušwa ka Laboraro kgolegong ba išwa lefelong la tšhireletšo e phagamego moo ba tlago go bewa lekatana pele ba bolawa. Australia e ile ya dira boipiletšo leboelela bakeng sa kgaugelo bakeng sa bobedi bja bona. Ba be ba golegilwe ga e sa le go tloga ka April 2005 ka baka la maiteko ao a paletšwego a go šwahlela dikhilograma tše fetago tše 8 tša heroin go tloga Bali go ya Australia. POTŠIŠO: Ke ka baka lang go bolawa go ka se fenye ntwa ya Indonesia ya go lwantšha dihlare-tagi? Tonakgolo ya Australia Tony Abbott o boletše ka Laboraro gore Ma-Australia a ikwa a lwala ka gare ka baka la tebelelo ya go bolawa ga ba babedi ba. Re hloile bosenyi bja dihlare-tagi, eupša re hloile kotlo ya lehu. Re nagana gore ma-Australia a a mabedi a swanelwa ke go otlwa, eupša ruri ga a swanelwe ke go bolawa, o boletše bjalo. Tonakgolo o boletše gore batho ga se ba swanela go dumelela kgalefo e kgoma tswalano ya ma-Australia le Indonesia. Banna ba ba babedi ba tla newa tsebišo ya diiri tše 72 mabapi le go kopana ga bona le sehlopha sa go thuntšha sa ditho tše 12 ge ba fihla sehlakahlakeng sa Nusakambangan. Eupša ga go tsebje gabotse gore e tla ba neng. Ba gare ga batho ba mmalwa ba tšwago dinageng tše di fapafapanego bao le bona ba rulaganyeditšwego go bolawa. Ba Lesomesenyane ba Bali ba ile ba golegwa ka morago ga ge maphodisa a Indonesia a amogetše tsebišo e tšwago go Maphodisa a Australia. Chan wa nywaga e 31, o ile a bitšwa moetapele wa leano, gomme Sukumaran o ile a hlaloswa e le modirišani wa Chan morerong wo. Batho ba bangwe ba šupago bao ba ilego ba tšea karolo leanong le ba hlankela dikahlolo tše telele tša kgolego. Maphodisa a ile a swara batho ba bane boema-fofaneng bja Denpasar ba e-na le dikhilograma tše fetago tše 8 tša heroine tšeo di bego di tlemeletšwe mebeleng ya bona. Ba bangwe ba bane - go akaretša le Sukumaran - ba ile ba golegwa hoteleng ya motsaneng wa Kuta. Chan o ile a swarwa ka morago ga go namela sefofane sa go ya Sydney - o be a se na dihlare-tagi eupša ba bangwe ba ile ba bolela ka yena e le yena yo a rulagantšego leano leo. Kgoro ya tsheko ya Indonesia bekeng e fetilego e ile ya gana molato wo o bego o tšweleditšwe ke bo-ramolao ba ba babedi...  <response>: Tonakgolo ya Australia: Re hloile bosenyi bja dihlare-tagi, eupša gape re hloile kotlo ya lehu. Bagolegwa ba tla tsebišwa diiri tše 72 pele ga ge polao e ka direga. Banna ba babedi bao ba tlago go bolawa ba lebelelwa e le baetapele ba leano le le paletšwego la go gweba ka heroine. 